En 73-årig mand, som torsdag var gået fra det plejehjem, han bor på, blev natten til fredag fundet i god behold. Det oplyser Nordjyllands Politi. Den 73-årige mand blev fundet på en mark nær Skatskoven, som ligger nord for Aalestrup. Han havde tidligere på dagen forladt plejehjemmet Åglimt i Aalestrup, og vendte ikke tilbage, hvorfor en eftersøgning blev igangsat. I løbet af aftenen modtog Nordjyllands Politi en del meldinger fra vidner, som havde set manden gå langs hovedvejen A13. Det gav klokken 02.45 pote, da en helikopter i luften fandt manden. Til trods for, at manden færdedes ude i kulden hele aftenen og er diabetiker, har han det efteromstændighederne godt, oplyser vagtchef ved Nordjyllands Politi, Åge Pedersen.

Referat:
Nordjyllands Politi fandt natten til fredag en 73-årig mand, som torsdag formiddag forlod plejehjemmet Åglimt. Han har det efter omstændighederne godt.